— На ўмовы не скардзімся, — гаварыла перакладчыца Эма. — Большасць часу праводзім на рабоце, адпачываць няма калі. З харчаваннем праблем не існуе — мы прывезлі ў Беларусь свайго повара. Уражанні ад знаходжання на Пастаўшчыне самыя прыемныя. Паспелі заўважыць, якія ў Кураполлі добразычлівыя, гасцінныя людзі. Нам вельмі непрывычная тутэйшая цішыня, надзвычай размераны лад жыцця. Усе займаюцца сваімі справамі, ніхто нікуды не спяшаецца. А якое чыстае паветра! Гэта не кітайскі смог, ад якога не ведаеш, як ратавацца.